Samtlige operative betjente i Nordjylland skal gennemgå øvelsen, der finder sted den næste måneds tid på Løvvangskolen i Nørresundby. Men vi bruger naturligvis ikke skole-eleverne som gidsler i øvelsen, understreger vicepoliti-inspektør Marianne Vestergaard-Lau over for DR Nordjylland. - Vi anvender nogle skolelokaler, der er afsondret fra de lokaler, eleverne befinder sig i. Skolen er ikke inddraget i øvelserne på nogen måde. Men omvendt vil vi også gerne have så realistiske rammer som overhovedet muligt at træne i. Marianne Vestergaard-Lau ønsker ikke at gå i detaljer med, hvad øvelsen går ud på. Ikke mindst af hensyn til de betjente, der skal gennem øvelsen. - Det vi træner hos betjentene er parathed, erkendelse og handling, hvis de skulle stå over for en uvarslet hændelse. Skoleskydnings-øvelsen er som noget nyt lagt ind i dette års vedligeholdelsesøvelse for de nordjyske betjente, hvor man træner deres beredskabsfaglige kunnen.
[size=2] Nordjyllands Politi øver sig på, at der bliver affyret skud på en nordjysk skole eller uddannelsesinstitution.
[/size]